**Zdôvodnenie nerozdelenia predmetu zákazky s názvom**

**„Doručovanie dokladov formátu ID1“**

**na časti**

Predmetom zákazky je vo všeobecnosti zabezpečenie doručovateľských služieb - doručovanie dokladov formátu ID1 na adresu určenú príjemcom.

Dôvody, ktoré viedli verejného obstarávateľa k nerozdeleniu predmet zákazky s názvom “ Doručovanie dokladov formátu ID1 ” sú nasledujúce:

* využiť verejné financie efektívnym, účinným a transparentným spôsobom,
* zabezpečiť bezpečnosť doručovaných dokladov formátu ID1 počas ich prepravy, t.j. prioritou je ich zabezpečenie proti odcudzeniu a následnému zneužitiu,
* skúsenosti verejného obstarávateľa z predchádzajúcich plnení rovnakého/obdobného predmetu zákazky,
* predmetné služby majú rovnaký charakter,
* verejný obstarávateľ  nerozdelil predmet zákazky z dôvodu, že sa jedná o jeden celok plnenia predmetu zákazky,
* pre plnenie predmetu zákazky je charakteristické zadávanie jednej zákazky ako celku,
* na relevantnom trhu sú poskytovatelia predmetu zákazky, ktorí sú schopní a oprávnení plniť predmet zákazky komplexne ako jeden celok a predložiť aj ponuku,
* pri zabezpečení - poskytovaní požadovaných služieb ako jedného celku je pre verejného obstarávateľa efektívnejšie a hospodárnejšie komunikovať s jedným poskytovateľom, ako oslovovať niekoľkých potenciálnych poskytovateľov, čo by znamenalo zvýšenú administratívnu náročnosť pri plnení predmetných služieb, ich evidencii, fakturácii,
* nerozdelenie predmetu zákazky vzhľadom na charakter predmetu zákazky je v súlade s princípom hospodárnosti, efektívnosti, nediskriminácie hospodárskych subjektov a čestnej hospodárskej súťaže.

So zreteľom na vysokú bezpečnosť, hospodárnosť a dosiahnutie cieľa verejného obstarávania je verejný obstarávateľ presvedčený, že jediným spôsobom, ktorým je možné tento cieľ a hospodárnosť dosiahnuť je predmet zákazky „Doručovanie dokladov formátu ID1 **“**nedeliť ale zachovať ho v celistvom stave.